નવી દિલ્હીઃ એવા અહેવાલો છે કે વડા પ્રધાન નરેન્દ્ર મોદીની આજે કાનપુરમાં આયોજિત રેલી પહેલા રિઝર્વ બેન્ક ઓફ ઈન્ડિયાએ ઉત્તર પ્રદેશમાં રૂ. ૫૦૦૦ કરોડની કેશ મોકલી દીધી છે. શનિવારે આરબીઆઈએ લખનૌ, કાનપુર અને વારણસી સહિત પૂર્વ યુપી માટે કેશ મોકલી હોવાનું જાણવા મળે છે. અહેવાલો અનુસાર ઉત્તર પ્રદેશના કેટલાક સાંસદોએ પક્ષના રાષ્ટ્રીય અધ્યક્ષ અમિત શાહને જણાવ્યું હતું કે કેશની અછતના કારણે વિધાનસભા ચૂંટણીમાં ભાજપને ફટકો પડી શકે છે. ઉત્તર પ્રદેશમાં કેટલાક સમયથી લોકો કેશની ભારે અછતનો સામનો કરી રહ્યા છે.